Public procurement notice: Contract Notice
Published: 2019-02-12
Buyer: Sund & Bælt Holding A/S
Country: DK
Contract type: Services
Procedure: Restricted procedure
CPV classification: 71242000 | 71300000 | 71310000 | 71311230 | 71311300
Estimated value: 36000000 DKK
Submission deadline: 2019-03-18
Award criteria: The most economic tender

Technical requirements: Teknisk rådgivning og bistand i forbindelse med drift og vedligehold, reinvestering og nyanskaffelser af jernbanetekniske anlæg
Rammeaftalerne omfatter teknisk rådgivning og bistand i forbindelse med drift og vedligehold, reinvestering og nyanskaffelser af jernbanetekniske anlæg.
Under punkt II.2.4) findes en nærmere beskrivelse af rammeaftalen ligesom udbudsmaterialet indeholder en mere detaljeret beskrivelse.
Udbuddet gennemføres for Sund & Bælt Holding A/S, A/S Storebælt, A/S Øresund og Øresundsbro Konsortiet. Selskaberne er anført på udbudsbekendtgørelsen.
Sund & Bælt Holding A/S er tovholder for selve udbudsproceduren og vil gennemføre udbudsproceduren på vegne af de øvrige selskaber. I det følgende vil begrebet ordregiver blive anvendt om alle de ovenstående selskaber. Sund & Bælt Holding A/S indgår rammeaftale på vegne af A/S Storebælt og A/S Øresund, men Sund & Bælt indgår ikke rammeaftale på vegne af Øresundsbro Konsortiet. Øresundsbro Konsortiet vil således indgå sin egen rammeaftale.
Tilbudsgiver kan ikke afgive tilbyde på én rammeaftale, der skal afgives tilbud på begge rammeaftaler.
Rammeaftalerne omfatter teknisk rådgivning og bistand i forbindelse med drift og vedligehold, reinvestering og nyanskaffelser af jernbanetekniske anlæg på Storebæltsforbindelsen og Øresundsbanen. Der henvises til anlægsbeskrivelsen for Storebælt og Øresund, der er vedlagt som bilag til rammeaftalen. Rammeaftalen for Øresundbro Konsortiet vedrører rådgivning og bistand i forbindelse med drift og vedligehold, reinvestering og nyanskaffelser af jernbanetekniske anlæg på Øresundsbron.
De i udbuddet omfattede jernbanetekniske anlæg omfatter primært spor, kørestrøm, sikringsanlæg og tele. Dog varetages vedligehold og reinvestering af sikringsanlægget på Øresundsbanen af Banedanmark.
Storebæltsforbindelsens jernbane udgøres af ca. 26 km elektrificeret dobbeltspor, hvoraf ca. 8 km ligger i tunnel mellem Sjælland og Sprogø, og ca. 7 km ligger på den såkaldte vestbro mellem Sprogø og Fyn. På strækningen findes 3 stationer, hvoraf de 2 af dem - Korsør og Nyborg – har perronanlæg og passagervendte informationssystemer. Den tredje station – Sprogø – er en teknisk station.
Øresundsbanen består af en ca. 12 km lang jernbane med elektrificeret dobbeltspor fra Købehavns Hovedbanegård til Øresundskysten, samt ca. 4,2 km elektrificeret dobbeltspor fra Vigerslev til Kalvebodløbet og 2 km elektrificeret jernbane nord om lufthavnens hangarområde. På Øresunds-banen er der 3 stationer, hvoraf 1 af dem - Kastrup Lufthavn - har perronanlæg og passagervendte informationssystemer. De 2 øvrige stationer - Kalvebod og Bavnehøj - er begge tekniske stationer. Endelig er der 2 trinbræt med perronanlæg og passagervendte informationssystemer – Ørestad og Tårnby. Pt. har By og Havn ansvaret for trinbrættet ved Ørestad.
Øresundsbro Konsortiet vil alene indkøbe på rammeaftalen, når der er behov for rådgivning/specialistydelser inden for jernbanetekniske anlæg på den danske del af Øresundsbron. Den svenske del af Øresundsbron er dækket af en anden rammeaftale.
- Inspiration og rådgivning om teknologiske udviklingsmuligheder i tråd med Sund & Bælts strategier og mål,
Begrænsning af ansøgere, der opfordres til at afgive tilbud, sker efter vurdering af, hvilke ansøgere der har dokumenteret de mest relevante referencer i forhold til de ydelser, som rammeaftalerne omfatter, jf. beskrivelsen i udbudsbekendtgørelsens punkt II.2.4). Det er ikke afgørende, at den ansøgeren har ydet rådgivning under en rammeaftale. Det væsentlige er, at ansøger har ydet rådgivning, der indholdsmæssigt kan sammenlignes med fagområderne, der er nævnt i udbudsbekendtgørelsens punkt II.2.4.
Det skal bemærkes, at de i tilbudslisten anførte hovedposter med angivelse af timeantal og volumen alene er et skøn over forbruget.
Rammeaftalerne er ikke eksklusive, og ordregiver kan endvidere indkøbe ydelserne hos 3. mand, hvis dette i den enkelte sag vurderes mere hensigtsmæssigt.

Eligibility requirements: Liste over og kort beskrivelse af betingelser: Ordregiver skal udelukke en ansøger fra deltagelse i udbudsproceduren, hvis ansøger er omfattet af de i udbudslovens § § 135 og 136 nævnte obligatoriske udelukkelsesgrunde. Ordregiver vil ikke gøre brug af de frivillige udelukkelsesgrunde, jf. udbudslovens § 137. Oplysningerne om udelukkelsesgrunde anføres i det fælles europæiske udbudsdokument (ESPD), Del III ”udelukkelsesgrunde” i følgende afsnit; - Del III.A: ”Grunde vedrørende straffedomme”, - Del III.B: ”Grunde vedrørende betaling af skatter og afgifter eller bidrag til sociale sikringsordninger”, - Del III.C: ”Grunde, der vedrører insolvens, interessekonflikter eller forsømmelse i forbindelse med udøvelsen af erhvervet” - kun for så vidt angår følgende 3 punkter: 1) Feltet vedrørende en interessekonflikt som følge af tilbudsgivers deltagelse i udbudsproceduren; 2) Feltet vedrørende tilbudsgivers rådgivning eller anden involvering i forberedelsen af udbudsproceduren; 3) Feltet vedrørende tilbudsgivers afgivelse af groft urigtige oplysninger, tilbageholdelse af oplysninger og mulighed for at fremsende supplerende dokumentation Der henvises endvidere til Konkurrence- og Forbrugerstyrelsens vejledning til det fælles europæiske udbudsdokument (ESPD) om korrekt udfyldelse af formularen.

Award value: 36000000